স্বেচ্ছাসেবক লীগ : ৭ অক্টোবর নারায়ণগঞ্জে ফতুল্লা পাগলা থেকে সোহেল, মাসুদ, শামীম ও মুরাদ নামে চার যুবককে কুপিয়ে জখম করার দায়ে কুতুবপুর ইউনিয়ন স্বেচ্ছাসেবক লীগ সাধারণ সম্পাদক মীর হোসেন মিরুকে গ্রেফতার করেছে পুলিশ। ১৭ অক্টোবর নারায়ণগঞ্জের পাগলায় আধিপত্য বিস্তার, চাঁদাবাজী ও ডিস ব্যবসা নিয়ে দ্বন্দ্বে স্বেচ্ছাসেবক লীগ নেতা মির হোসেন মিরু বাহিনীর সন্ত্রাসী শাকিলের হাতে জনতা লীগ নেতা শেখ স্বাধীন হোসেন মনির আহত হয়ে ১৮ অক্টোবর হাসপাতালে মারা যায়। এ সময় তার স্ত্রী মেঘলা ও বোন পারভীন আক্তার রেখা আহত হয়েছে। ২০ অক্টোবর বরিশালের গৌরনদীর আশুকাঠী হেলিপ্যাড এলাকা থেকে ১৪০ পিস ইয়াবাসহ স্বেচ্ছাসেবক লীগ উপজেলা যুগ্ম-আহবায়ক মাঈনুল ঘরামীকে গ্রেফতার করেছে র‌্যাব-৮। ২৫ অক্টোবর মৌলভীবাজারের কুলাউড়ায় চাঁদাবাজীর মামলায় স্বেচ্ছাসেবক লীগ নেতা হারুন-অর-রশীদকে শ্রীপুর বাজার থেকে আটক করেছে পুলিশ। হারুন-অর-রশীদ ১০ টাকা কেজির চালের ডিলারের কাছে দু’লাখ টাকা চাঁদা দাবি করে।